Diari Oficial de la Generalitat Valenciana


Sumari del DOGV 3941, del 16-02-2001 (2001/1058)

ORDRE de 2 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, destinat a dependències administratives de la Conselleria de Cultura i Educació, d'un immoble situat a Elx (Alacant), carrer d'Uberna 14, conegut com a Torre Calahorra.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3941

Data del DOGV
:   16-02-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1058


Data del document
:   01-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Elx
    * cultura regional
    * propietat immobiliària

ORDRE de 2 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, destinat a dependències administratives de la Conselleria de Cultura i Educació, d'un immoble situat a Elx (Alacant), carrer d'Uberna 14, conegut com a Torre Calahorra. [2001/M1058]
  
Mitjançant escriptura de compravenda atorgada davant el notari de València el senyor Salvador Moratal Margarit, sent el número 203 del seu protocol, el dia 25 de gener de 2001, la Generalitat Valenciana va adquirir un immoble situat a Elx, carrer d'Uberna 14, conegut com a Torre Calahorra, i que consta en l'Inventari General de Béns i Drets de la Generalitat Valenciana amb el núm. A02/03/065/0053 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Cultura i Educació ha sol·licitat l'afectació de l'immoble assenyalat per a ubicar dependències administratives de la Conselleria de Cultura i Educació.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana destinat a dependències administratives de la Conselleria de Cultura i Educació, l'immoble que a continuació es descriu i que consta en l'Inventari General de Béns i Drets de la Generalitat Valenciana amb el número A02/03/065/0053:
  
Urbana. Edifici situat al carrer d'Uberna número 14 d'Elx (Alacant) conegut com a Torre Calahorra. Amb figura irregular. Consta de tres parts diferenciades: torre, almodí i casa. Superfície aproximada de 634,28 m² . Límits: dreta entrant, en alta, amb la plaça de Santa Isabel i cases dels germans Tormo Ródenas; esquerra, carrer de Díaz de Mendoza i carrer de la Mercé; i darrere, amb propietat municipal. En tràmit d'inscripció, procedeix de la finca registral número 9.984, inscrita en el Registre de la Propietat d'Elx número 2 al llibre 323 de Santa Maria, foli 169, inscripció 6a d'herència. Referència cadastral: 1681001YH0318B/001CBD.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Cultura i Educació l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Cultura i Educació designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 2 de febrer de 2001
  
El conseller d'Economia, Hisenda i Ocupació,